**E L ŐT E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának**

**2023. szeptember 27-i ülésére**

**Javaslat a Szociális Szolgáltatók Közhasznú Egyesülete egyedi kérelmének támogatására**

A Szociális Szolgáltatók Közhasznú Egyesülete (a továbbiakban: Egyesület) 2023. augusztus 25. napján 150.000,- Ft összegű egyedi kérelmet nyújtott be az Egyesület működési költségeinek támogatása céljából. Az Egyesület tevékenysége a Nyugat-dunántúli régióban élő, szociálisan hátrányos helyzetű személyek és családok támogatása, életminőségük javítása, adományok közvetítése, illetve a szociális és gyermekvédelmi ellátórendszerben dolgozó szakemberek számára képzések és szakmai programok megvalósítása.

Az Önkormányzattal 2018-ban kötött keretmegállapodás alapján az Egyesület közreműködésével történik a Szent Márton Esélyegyenlőségi Támogatási Program keretében biztosított támogatási összegek felhasználása. A hagyománnyá vált, kiskorú gyermekeket nevelő rászoruló családok év végi ajándékozásának lebonyolítása szintén az Egyesület bevonásával történik. Fenti programok megvalósításának pénzügyi költségei (banki tranzakciós díjak, könyvelői díj) az Egyesület költségvetését terhelik.

Az Egyesület kérelmében leírta, hogy ezen összegek saját forrásból történő fedezete az alapszabályban meghatározott céljaik teljesítését veszélyeztetik.

Fentiekre tekintettel javaslom az Egyesület 2023. évi működési költségeinek egyszeri 150.000,- Ft összeggel történő támogatását. A támogatás fedezete Szombathely Megyei Jogú Város Közgyűlésének az önkormányzat 2023. évi költségvetéséről szóló 4/2023. (II.28.) önkormányzati rendelet 10. mellékletében a Szociális ágazat kiadásai „Bursa Hungarica felsőoktatási ösztöndíj” tételsorán meglévő összeg terhére biztosított.

Az Egyesület kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. szeptember „ ”**

**/: Dr. László Győző :/**

**HATÁROZATI JAVASLAT**

**…./2023.(IX.27.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Szociális Szolgáltatók Közhasznú Egyesülete egyedi kérelmének támogatására” című előterjesztést megtárgyalta, és úgy dönt az önkormányzat 2023. évi költségvetéséről szóló 4/2023. (II. 28.) önkormányzati rendelet 11. § (7) bekezdése alapján, hogy az Egyesület részére a 2023. évi működési költségek támogatása céljából a Szociális ágazat kiadásai „Bursa Hungarica felsőoktatási ösztöndíj” tételsor terhére 150.000,- Ft összegű támogatást biztosít.

**Felelősök:** Dr. Nemény András polgármester,

Dr. László Győzőalpolgármester,

Dr. Czeglédy Csaba a Szociális és Lakás Bizottság elnöke,

/A végrehajtás előkészítéséért:

Stéger Gábor, a Közgazdasági és Adó Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal